CELEX: 
Language: hu
Date: 2018-03-02 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az Északi-tenger térsége tengeri környezetének védelmére irányuló halászati állományvédelmi intézkedések megállapításáról szóló (EU) 2017/118 felhatalmazáson alapuló rendelet módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A tagállamok a közös halászati politika (KHP) keretében halászati állománygazdálkodási intézkedéseket fogadhatnak el az 1380/2013/EU rendelet
                  1
                11. cikkében meghatározottak szerint annak érdekében, hogy megfeleljenek a környezetvédelmi jogszabályoknak (az élőhelyvédelmi irányelvnek
                  2
               , a madárvédelmi irányelvnek
                  3
                és a tengervédelmi stratégiáról szóló keretirányelvnek
                  4
               ).
            
            
               A tengeri környezetvédelmi politika területén a közösségi fellépés kereteinek meghatározásáról szóló, 2008. június 17-i 2008/56/EK európai parlamenti és tanácsi irányelv (a tengervédelmi stratégiáról szóló keretirányelv) a tagállamokat felhatalmazza arra, hogy meghozzák az ahhoz szükséges intézkedéseket, hogy legkésőbb 2020-ig elérjék vagy fenntartsák a tengeri környezet jó környezeti állapotát. E célból az irányelv 13. cikkének (4) bekezdése a tagállamok számára olyan intézkedési programok létrehozását írja elő, amelyek a védett tengeri területek összefüggő és reprezentatív, az érintett ökoszisztémák sokszínűségét megfelelően lefedő hálózatainak kialakításához hozzájáruló területvédelmi intézkedéseket tartalmaznak.
            
            
               Ha a tagállamok úgy találják, hogy a tengervédelmi stratégiáról szóló keretirányelv 13. cikkének (4) bekezdése, a madárvédelmi irányelv 4. cikke vagy az élőhelyvédelmi irányelv 6. cikke szerinti kötelezettségeik teljesítéséhez bizonyos halászati állományvédelmi intézkedések szükségesek, akkor ezeket az intézkedéseket az Unió kizárólagos hatáskörébe tartozó közös halászati politika szabályaival összhangban kell elfogadni. 
            
            
               A KHP egyik legfontosabb újítása a bizonyos halállományok kezelésében vagy bizonyos területeken közvetlen gazdálkodási érdekkel bíró tagállamok regionális együttműködésére vonatkozó rendelkezések bevezetése. 
            
            
               Az 1380/2013/EU rendelet 18. cikkének megfelelően e javaslat az érintett tagállamok által kidolgozott és a Bizottságnak benyújtott közös ajánláson alapul.
            
            
               2017. február 28-án Belgium a tengervédelmi stratégiáról szóló keretirányelvben előírt jó környezeti állapot elérése érdekében Hollandiával, Franciaországgal, az Egyesült Királysággal, Németországgal és Dániával együtt olyan halászati állománygazdálkodási intézkedésekre vonatkozó közös ajánlást nyújtott be a Bizottsághoz, amelyek célja, hogy a tengerfenékkel érintkező mobil halászeszközökkel való halászat csökkentése révén javítsa a tengerfenék épségét az Északi-tenger Belgiumhoz tartozó részében található négy halászati gazdálkodási övezetben. Ennek folyományaként a 2016. szeptember 5-i (EU) 2017/118 felhatalmazáson alapuló bizottsági rendelet
                  5
                módosítására irányuló javaslattervezet készült.
            
            
               A rendelet általános célja annak biztosítása, hogy a halászati intézkedések megfelelően hozzájáruljanak a tengerfenék épségének javításához, és ezáltal a tengervédelmi stratégiáról szóló keretirányelv értelmében a jó környezeti állapot eléréséhez.
            
            
               A tengervédelmi stratégiáról szóló keretirányelv értelmében fennálló kötelezettséggel összhangban a jó környezeti állapotot és a belga tengervizekre vonatkozó környezetvédelmi célokat a tengervédelmi stratégiáról szóló keretirányelv I. mellékletében felsorolt tizenegy minőségi mutató alapján határozták meg. A 6. mutató (A tengerfenék épsége) vonatkozásában a tengervédelmi stratégiáról szóló keretirányelv a következőképpen határozza meg a jó környezeti állapotot: 
            
            
               „A tengerfenék épsége olyan szinten van, amely biztosítja az ökoszisztémák szerkezetét és működését és különösen a fenéklakó ökoszisztémákat nem éri káros hatás.” Belgium mindezt annyiban pontosította, hogy a tengerfenék épsége szempontjából a jó környezeti állapot csak akkor valósul meg, ha többek között „a tengerfenék fizikai zavarása fenntartható szintre csökken, figyelembe véve az érintett élőhelytípusok viszonylagos érzékenységét”.
            
            
               Konkrétan a tengerfenéki élőhelyek halászat általi zavarásával kapcsolatban Belgium a következő célokat határozta meg:
            
            
               „A fenéklakó állat- és növényvilág természetes fejlődésének lehetővé tétele, valamint a tengerfenék mesterséges széttöredezettségének minimálisra csökkentése (= kívánt állapot) érdekében valamennyi tengerfenéki élőhelytípuson belül azon tengerfenéki területek gyarapodása, amelyeken tartósan megszűnik a tengerfenékkel érintkező halászeszközök okozta zavarás (= terhelésmutató).”
            
            
               „A tengerfenéki élőhelyek minőségi javulásának lehetővé tétele, valamint a tengerfenék mesterséges széttöredezettségének minimálisra csökkentése (= kívánt állapot) érdekében azon tengerfenéki területek gyarapodása, amelyeket kizárólag olyan alternatív és környezetbarát halászeszközök általi hatások érnek, amelyek célja valamennyi tengerfenéki élőhelytípuson belül jelentősen csökkenteni a tengerfeneket érő zavarást (= terhelésmutató).”
            
            
               Belgium e célok megvalósításában „az érintett ágazatokhoz kapcsolódó, területre szabott gazdálkodási intézkedések (a tengerfenék zavarásától mentes területek és a kizárólag környezetbarát, tengerfenékkel érintkező halászeszközöket alkalmazó halászati tevékenységek számára engedélyezett területek elhatárolása)” révén kíván előrelépést elérni.
            
            
               Belgium a halászati intézkedésekre vonatkozó javaslatát a tengeri területrendezés keretében dolgozta ki. Ez a folyamat 2012-ben kezdődött, 2013-ban nyilvános konzultációkra és a szomszédos országokkal folytatott nemzetközi konzultációra került sor, 2014-ben pedig jogilag kötelezővé tették a kidolgozott tengeri területrendezési tervet. Az erre vonatkozó javaslatot a 2014. március 20-i királyi törvényrendeletben
                  6
                hirdették ki.
            
            
               Belgium öt olyan tagállamot azonosított, amelyek kizárólagos gazdasági övezetén belüli halászati tevékenységet folytatnak. Ezek az országok a következők: Hollandia, Franciaország, az Egyesült Királyság, Németország és Dánia. A parti tengerben folyó halászat elvben a nemzeti halászhajók kizárólagos joga. Belgium azonban kétoldalú megállapodások alapján további halászati jogokat adott a belga parti tengeren tevékenységet folytató holland és francia halászhajók számára. 
            
            
               A belga flotta meglehetősen korlátozott méretű (2011-ben 89 hajó), és főként nem belga vizeken tevékenykedik. A holland flotta sokkal nagyobb a belga flottánál (2008-ban 831 hajó). A parti vizekre vonatkozó javasolt intézkedés valószínűleg érinti a holland flotta által nagy méretű (70 BT feletti) merevítőrudas vonóhálókkal végzett halászatot, a kisebb merevítőrudas vonóhálókkal történő halászat azonban továbbra is megengedett lesz. A parti vizekre vonatkozó javasolt intézkedés eredményeként a nagy méretű hajóknak a gyakorlatban az általuk használt halászati területeknek csupán 6 %-áról kell lemondaniuk a javaslat tárgyát képező területen. 
            
            
               A francia flotta által a javaslat tárgyát képező területen végzett tevékenységek nagy része a vonóhálós halászatot érinti, más halászeszközöket gyakorlatilag nem használnak. 
            
         
         
            
               Kevéssé valószínű, hogy a belga halászati intézkedésekre vonatkozó javaslatban meghatározott halászati korlátozás érintené az Egyesült Királyság hajóit. Németország, mivel a javasolt intézkedések csak igen kis mértékben befolyásolják gazdálkodási érdekeit, úgy döntött, hogy az ajánlásban nem szerepelteti flottája tevékenységét. 
            
            
               Dánia elemzést bocsátott rendelkezésre az Északi-tenger belga övezetében a dán hajók által tengerfenékkel érintkező mobil halászeszközökkel, nyílt vízi halászeszközökkel és egyéb halászeszközökkel folytatott halászatról. A dán hajók a javaslat tárgyát képező területen nem használnak tengerfenékkel érintkező halászeszközöket.
            
            
               A javasolt halászati állománygazdálkodási intézkedések nem tesznek szükségessé további ellenőrzési és végrehajtási intézkedéseket, mivel ellenőrzésükre a jelenlegi ellenőrzési rendszerek keretében fog sor kerülni.  
            
            
               A javasolt halászati állománygazdálkodási intézkedések ellenőrzését és végrehajtását a következő eljárások ötvözésével végzik majd: VMS, légi és tengeri ellenőrzés, valamint közvetlenül a hajókon végzett műszaki ellenőrzés. Az automatikus hajóazonosítási rendszer (AIS) használatára korlátozott mértékben, csak jogsértés gyanúja esetén kerül majd sor.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Az érdekelt felekkel folytatott konzultációk
            
            
               2012 ősze óta a belga hatóságok hivatalos és nem hivatalos konzultációkat tartottak a Belgiumon belüli és kívüli különböző érdekelt felekkel. 
            
            
               A belga javaslat a 2012–2014 közötti időszakban készült, és mivel a javasolt halászati intézkedéseket felvették a belga tengeri területrendezési tervbe, a tengeri területrendezésre irányuló folyamat során nemzetközi konzultációkra került sor: Hollandia, Franciaország és az Egyesült Királyság levélben felkérést kapott, hogy fejtse ki véleményét a tengeri területrendezési terv előzetes verziójával kapcsolatban.
            
            
               Ezen túlmenően – különösen a halászati intézkedések vonatkozásában – informális egyeztetésekre került sor Hollandiával és Franciaországgal. Ennek eredményeként a tengeri területrendezés tervezetét a konzultációk eredményeinek figyelembevételével kiigazították. 
            
            
               A tengerfenék épségének javítását célzó halászati gazdálkodási intézkedésekre vonatkozó belga javaslat kapcsán egyeztetésre került sor a különböző érintett tagállamok környezetvédelmi és halászati minisztériumainak képviselőivel. Több érdekelt fél és szakértő bevonásával konzultációra került sor az északi-tengeri tanácsadó testülettel is (2015 szeptemberében és 2016 novemberében).
            
            
               A regionális koordináció 2015 áprilisában kezdődött. A Scheveningen-csoport „North Sea Fish-ENVI” technikai szakértői csoportja keretében ad hoc munkacsoport jött létre.
            
            
               A háttérdokumentum tervezete a tagállamok 10 ülésén (Brüsszelben, Hágában és Párizsban, illetve telefonkonferencia útján lezajlott kétoldalú megbeszéléseken) elhangzott észrevételek alapján került kialakításra, illetve alapos átdolgozásra, a dokumentum végleges változatát pedig az ad hoc munkacsoport 2016. július elején tartott ülésén bocsátották vitára. 
            
            
               2017 januárjában a Scheveningen magas szintű csoportja a Bizottsághoz való benyújtás céljából végleges jóváhagyását adta a dokumentumhoz.
            
            
               Közös ajánlás
            
            
               Az 1380/2013/EU rendelet 18. cikkében meghatározott eljárással összhangban a közös ajánlás a közvetlen gazdálkodási érdekkel bíró tagállamok közötti megbeszélések eredménye. 
            
            
               2016 szeptembere és 2017 januárja között Belgium, Hollandia, Franciaország, az Egyesült Királyság, Németország és Dánia halászati és környezetvédelmi minisztériumainak képviselői kidolgozták a közös ajánlást, melyet valamennyi közvetlen gazdálkodási érdekkel rendelkező tagállam jóváhagyott, és Belgium 2017. február 28-án benyújtott a Bizottságnak.
            
            
               A közös ajánlás kibővíti az (EU) 2017/118 felhatalmazáson alapuló rendelet hatálya alá tartozó védett területek jegyzékét. 
            
            
               A közös ajánlás négy, az Északi-tenger Belgiumhoz tartozó részén található halászati gazdálkodási övezetre irányul. Az érintett területek közül kettő a 12 tengeri mérföldes határon belül (1. és 2. zóna), kettő pedig azon kívül (3. és 4. zóna) található. E területek vonatkozásában a javaslat a következő intézkedéseket tartalmazza:
            
            
               Az 1. zónában a jelenleg ott tartózkodó valamennyi halászhajó folytathatja tevékenységét azzal a feltétellel, hogy a halászeszközeik részét képező merevítőrudakat kerekekkel (görgős talpakkal) látják el. A garnélarák-halászatban kötelező szűrőhálót alkalmazni. A meglévő hajók felválthatók más hajókkal. Új hajók csak akkor halászhatnak a területen, ha olyan halászeszközöket használnak, amelyek nem okoznak zavart a tengerfenéken. Ez azt jelenti, hogy azok a hajók, amelyek eddig nem voltak aktívak ezen a területen, nem használhatnak a tengerfenékre hatást gyakorló halászeszközöket.
            
            
               A 2. zónában csak olyan halászeszközök használata megengedett, amelyek nem gyakorolnak hatást a tengerfenékre. Ezenkívül engedélyezési rendszer keretében lehetőség van a tengerfenékre gyakorolt hatást csökkentő alternatív halászeszközök tesztelésére. A javaslat szerint hároméves átmeneti időszakot kell megállapítani, amelynek során az adott területen továbbra is megengedett a meglévő halászeszközök használata. 
            
         
         
            
               A 3. zónában csak a tengerfenékre hatást nem gyakorló halászeszközök és dán kerítőháló használata megengedett.
            
            
               A 4. zónában csak a tengerfenékre hatást nem gyakorló halászeszközök és dán kerítőháló használata megengedett. Ezenkívül engedélyezési rendszer keretében lehetőség van a tengerfenékre gyakorolt hatást csökkentő alternatív halászeszközök tesztelésére. A javaslat szerint hároméves átmeneti időszakot kell megállapítani, amelynek során az adott területen továbbra is megengedett a meglévő halászeszközök használata.
            
            
               Belgium felkérte az ICES-t, hogy vizsgáljon felül egy olyan eljárástervezetet, melynek alapján két halászati gazdálkodási övezetben engedélyezhető lenne a tengerfenékre hatást gyakorló halászeszközök tudományos tesztelése
                  7
               . Az ICES három független vizsgálatot szervezett a Belgiumban arra vonatkozóan bevezetendő eljárás tekintetében, amelynek alapján a tengerfenékre kisebb hatást gyakorló / alternatív halászeszközök tesztelése céljából engedélyezhető lenne két meghatározott halászati gazdálkodási övezetbe történő belépés.
            
            
               Halászati Tudományos, Műszaki és Gazdasági Bizottság (HTMGB) 
            
            
               A közös ajánlás Bizottsághoz benyújtott végső változatának főbb elemeit a HTMGB a 2017. március 27–31-én tartott plenáris ülésen értékelte
                  8
               .
            
            
               A HTMGB általi értékelés és a bizottsági szolgálatok által a Belgiumtól érkezett adatokról készített belső értékelés alapján a Bizottság úgy véli, hogy a benyújtott közös ajánlás a fentieknek megfelelően összhangban van az 1380/2013/EU rendelet 11. cikkével.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A javaslat összefoglalása
            
            
               A jogi intézkedés fő célja a tengervédelmi stratégiáról szóló keretirányelv és az élőhelyvédelmi irányelv szerinti kötelezettségek teljesítéséhez szükséges intézkedések elfogadása.
            
            
               A rendelet meghatározza, hogy mely területeken mely halászati tevékenységek tekintetében kell egyedi intézkedéseket alkalmazni. 
            
            
               Jogalap
            
            
               Az 1380/2013/EU európai parlamenti és tanácsi rendelet 11. cikkének (2) bekezdése, valamint 18. cikkének (1) és (3) bekezdése.
            
            
            
               A szubszidiaritás elve
            
            
               A javaslat az Európai Unió működéséről szóló szerződés 3. cikke (1) bekezdésének d) pontja értelmében az Európai Unió kizárólagos hatáskörébe tartozik.
            
            
               Az arányosság elve
            
            
               A javaslat az 1380/2013/EU rendelet 11. cikkének (2) bekezdése értelmében a Bizottságnak adott felhatalmazás hatálya alá tartozik, és nem lépi túl az említett rendelkezés céljának eléréséhez szükséges mértéket.
            
            
               A jogi aktus típusának megválasztása
            
            
               Javasolt aktus: felhatalmazáson alapuló bizottsági rendelet.
            
            
               Más jogi aktus nem felelne meg a következők miatt: A Bizottság felhatalmazást kapott arra, hogy felhatalmazáson alapuló jogi aktusok révén halászati állományvédelmi intézkedéseket fogadjon el az élőhelyvédelmi irányelv 6. cikkében és a tengervédelmi stratégiáról szóló keretirányelv 13. cikkének (4) bekezdésében foglalt kötelezettségeknek való megfelelés érdekében, amennyiben a kezdeményező tagállamon kívül más tagállamoknak is közvetlen gazdálkodási érdeke fűződik a szóban forgó intézkedések által érintett halászati tevékenységekhez. A közvetlen gazdálkodási érdekkel bíró tagállamok benyújtották közös ajánlásukat. A közös ajánlásban szereplő és a javaslatba beemelt rendelkezések az elérhető legjobb tudományos szakvéleményen alapulnak, és megfelelnek az 1380/2013/EU rendelet 11. cikkében foglalt valamennyi idevágó követelménynek.
            
         
         
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.3.2.)
            
            
               az Északi-tenger térsége tengeri környezetének védelmére irányuló halászati állományvédelmi intézkedések megállapításáról szóló (EU) 2017/118 felhatalmazáson alapuló rendelet módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre
                  9
                és különösen annak 11. cikkére,
            
            
               mivel:
            
            
               (1)Az 1380/2013/EU rendelet 11. cikkének (2) bekezdése értelmében, amennyiben egy tagállam úgy ítéli meg, hogy az uniós környezetvédelmi jogszabályok, többek között a 92/43/EGK irányelv
                  10
                6. cikke és a 2008/56/EK irányelv
                  11
                13. cikkének (4) bekezdése szerinti kötelezettségek teljesítése érdekében védelmi intézkedéseket kell elfogadni, és más tagállamoknak közvetlen gazdálkodási érdeke fűződik az intézkedések által érintett halászati tevékenységekhez, a Bizottság felhatalmazást kap arra, hogy az érdekelt tagállamok által benyújtott közös ajánlás alapján felhatalmazáson alapuló jogi aktusok útján elfogadja ezeket az intézkedéseket.
            
            
               (2)A 92/43/EGK irányelv 6. cikke úgy rendelkezik, hogy a tagállamoknak meg kell állapítaniuk a különleges természetvédelmi területek védelméhez szükséges, az adott természeti területen megtalálható, az említett irányelv mellékletében felsorolt természetes élőhelytípusok, illetve fajok ökológiai szükségleteinek megfelelő intézkedéseket. Ezenkívül előírja, hogy a tagállamok kötelesek megtenni a különleges természetvédelmi területeken található olyan természetes élőhelytípusok, illetve olyan fajok élőhelyei károsodásának és jelentős megzavarásának megakadályozására szolgáló intézkedéseket, amelyek céljára az egyes területeket kijelölték.
            
            
               (3)A tengervédelmi stratégiáról szóló keretirányelv (2008/56/EK irányelv) 13. cikkének (4) bekezdése szerint a tagállamoknak a védett tengeri területek összefüggő és reprezentatív, az érintett ökoszisztémák sokszínűségét megfelelően lefedő hálózatainak kialakításához hozzájáruló területvédelmi intézkedéseket tartalmazó intézkedési programokat kell létrehozniuk; ilyen területek például a 92/43/EGK irányelv szerinti különleges természetmegőrzési területek, a 2009/147/EK európai parlamenti és tanácsi irányelv
                  12
                szerinti különleges védelmi területek, valamint az Unió vagy az érintett tagállamok által részes félként aláírt nemzetközi vagy regionális megállapodások szerinti védett tengeri területek. 
            
            
               (4)Az (EU) 2017/118 felhatalmazáson alapuló bizottsági rendelet
                  13
                halászati állományvédelmi intézkedéseket állapít meg az Északi-tenger egyes területei tengeri környezetének védelme érdekében.
            
            
               (5)Belgium úgy ítéli meg, hogy a belga felségvizeken belüli négy halászati gazdálkodási övezetben és a szomszédos északi-tengeri kizárólagos gazdasági övezetben a tengeri környezet védelme érdekében további védelmi intézkedésekre van szükség. Az 1380/2013/EU rendelet 11. cikkének (3) bekezdésével összhangban Belgium eljuttatta a Bizottságnak és az érintett halászati tevékenységek tekintetében közvetlen gazdálkodási érdekkel bíró tagállamoknak a szükséges további intézkedésekre vonatkozó releváns információkat, ideértve azok indokolását, az azokat alátámasztó tudományos adatokat, valamint a gyakorlati alkalmazásukra és végrehajtásukra vonatkozó részletes információkat.
            
            
               (6)2017. február 28-án az északi-tengeri tanácsadó testülettel folytatott konzultációt követően Belgium Dániával, Németországgal, Franciaországgal, Hollandiával és az Egyesült Királysággal együtt olyan halászati állománygazdálkodási intézkedésekre vonatkozó közös ajánlást nyújtott be a Bizottsághoz, amelyek célja, hogy a tengerfenékkel érintkező mobil halászeszközökkel való halászat csökkentése révén javítsa a tengerfenék épségét az érintett négy halászati gazdálkodási övezetben.
            
            
               (7)Az intézkedések magukban foglalják a tengerfenékkel érintkező mobil halászeszközökkel való halászat tilalmát, két terület vonatkozásában pedig két kivételt tesznek és a halászatra vonatkozó egyedi feltételeket állapítanak meg. 
            
            
               (8)Két terület tekintetében indokolt olyan hároméves átmeneti időszakot meghatározni, amely alatt a meglévő halászeszközök használata továbbra is engedélyezett.
            
            
               (9)A tengerfenékre gyakorolt hatást csökkentő alternatív halászeszközök tesztelését csak olyan esetben indokolt engedélyezni, amikor a környezeti hatások tudományos vizsgálatára irányuló tudományos projektre vonatkozó egyedi engedély került kibocsátásra. 
            
            
               (10)A tengerfenékre gyakorolt hatást csökkentő alternatív halászeszközök tesztelésére vonatkozó egyedi engedély alapjául a megfelelő tudományos projektek kiválasztásával megbízott kiválasztási bizottság véleménye szolgál. 
            
            
               (11)A kiválasztási bizottság a nemzetközi tengerkutatási tanács (ICES) által felülvizsgált és kiigazított különleges eljárást
                  14
                követi annak biztosítása érdekében, hogy a tudományos tesztelésre vonatkozó feltételek az engedély kiadása előtt teljesüljenek. Egyértelműen kimutathatónak kell lennie, hogy a tesztelésre javasolt alternatív halászeszköz várhatóan kisebb hatást gyakorol a tengerfenékre.
            
            
               (12)A Halászati Tudományos, Műszaki és Gazdasági Bizottság (HTMGB) 2017. március 27–31-i plenáris ülésén kiadott tudományos szakvélemény
                  15
                szerint a közös ajánlásban javasolt intézkedések csökkenthetik a tengerfenékkel érintkező mobil halászeszközökkel történő halászat hatását, és hozzájárulhatnak a tengerfenék épségének fenntartásához és/vagy javításához a meghatározott gazdálkodási övezetekben. Az intézkedések előrelépést jelentenek a halászat tengeri ökoszisztémára gyakorolt káros hatásainak minimalizálása szempontjából, és – hatékony végrehajtásuk esetén – valószínűleg hozzájárulnak a tengeri környezet romlásának megakadályozásához.
            
            
               (13)A HTMGB kijelentette, hogy a javasolt állományvédelmi intézkedések hozzájárulnának a 2008/56/EK irányelv 9. cikkében előírt jó környezeti állapot eléréséhez.
            
         
         
            
               (14)Ezért az (EU) 2017/118 felhatalmazáson alapuló rendeletet ennek megfelelően módosítani kell.
            
            
               (15)Az e rendelettel bevezetett halászati állományvédelmi intézkedések nem érintik az érintett területek védelmét szolgáló más meglévő vagy jövőbeli gazdálkodási intézkedéseket, köztük a halászati állományvédelmi intézkedéseket,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2017/118 felhatalmazáson alapuló rendelet módosítása
            
            
               Az (EU) 2017/118 felhatalmazáson alapuló rendelet a következőképpen módosul:
            
            
               1.
                      A 2. cikk a következőképpen módosul:
            
            
               „2. cikk
               Fogalommeghatározások
            
            
               E rendelet alkalmazásában az 1380/2013/EU rendelet 4. cikkében, az 1224/2009/EK rendelet 4. cikkében és a 404/2011/EU bizottsági végrehajtási rendelet
                  16
                2. cikkében foglalt fogalommeghatározásokon túlmenően az alábbi fogalommeghatározások érvényesek:
            
            
               1.»tengerfenékkel érintkező halászeszköz«: a következők bármelyike: fenékvonóháló, merevítőrudas vonóháló, feszítőlapos fenékvonóháló, feszítőlapos ikervonóháló, páros fenékvonóháló, norvég homár fogására használt vonóháló, garnélahalászatra szolgáló vonóháló, kerítőháló, dán kerítőháló, skót kerítőháló, hajóról működtetett kerítőháló vagy kotróháló; 
            
            
               2.»a tengerfenékre gyakorolt hatást csökkentő alternatív halászeszköz«: olyan, a tengerfenékkel érintkező halászeszköz, amelyet a tengerfenékre gyakorolt hatás csökkentése érdekében átalakítottak; 
            
            
               3.»görgős talpak«: a vonóháló nyílását kitámasztó szerkezethez kapcsolódó, kerék alakú görgőket tartalmazó talpak, amelyek lehetővé teszik, hogy a szerkezet csúszás helyett guruljon a tengerfenéken;
            
            
               4.»szűrőháló«: olyan, vonóháló belsejében felszerelt, kúp alakú háló, amely elöl teljes kerületével a vonóháló belsejéhez kapcsolódik, hátul pedig a vonóháló alsó részén található nyíláshoz, és a vonóhálóénál lényegesen nagyobb szembőséggel rendelkezik;
            
            
               5.»1-es típusú területek«: az e rendelet I. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi területek; 
            
            
               6.»2-es típusú területek«: az e rendelet II. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi területek;
            
            
               7.»3-as típusú területek«: az e rendelet III. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi területek;
            
            
               8.»4-es típusú területek«: az e rendelet IV. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi területek;
            
            
               9.»5-ös típusú területek«: az e rendelet V. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi területek;
            
            
               10.»6-os típusú területek«: az e rendelet VI. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi területek;
            
            
               11.»Bratten«: az e rendelet VII. mellékletében felsorolt, a WGS84 rendszerben megadott koordinátákat sorrendben loxodromákkal összekötő vonallal határolt földrajzi terület;
            
         
         
            
               12. »érintett tagállamok«: Dánia, Németország és Svédország.”
            
            
            
               2.
                     A 3. cikk helyébe a következő 3–3e. cikk lép:
            
            
               „3. cikk
                  Az 1-es típusú területekre vonatkozó halászati tilalmak
            
            
            
               (1)
                     Az 1-es típusú területeken tilos a tengerfenékkel érintkező halászeszközzel végzett bármilyen halászati tevékenységet folytatni.
            
            
               (2)
                     A tengerfenékkel érintkező halászeszközt szállító halászhajók másféle halászeszközzel végezhetnek halászati tevékenységet az 1-es típusú területeken, feltéve, hogy a tengerfenékkel érintkező halászeszközöket az 1224/2009/EK rendelet 47. cikkében megállapított feltételeknek megfelelően rögzítik és rendezik el.
            
            
               3a. cikk
                  A 2-es típusú területekre vonatkozó halászati tilalmak
            
            
            
               A 2-es típusú területeken tilos bármilyen halászati tevékenységet folytatni.
            
            
               3b. cikk
                  A 3-as típusú területekre vonatkozó halászati tilalmak
            
            
            
               (1)
                     A 3-as típusú területeken tilos a tengerfenékkel érintkező halászeszközzel végzett bármilyen halászati tevékenységet folytatni.
            
            
               (2)
                     Az (1) bekezdésben megállapított tilalom nem vonatkozik azokra az aktív halászhajókra, amelyek [e módosító rendelet hatálybalépésének időpontja, amelyet a Kiadóhivatal illeszt be]-án/-én 3-as típusú területeken halászatot folytattak, feltéve, hogy halászfelszerelésükbe beépítették a kerekekkel (görgős talpakkal) felszerelt merevítőrudakat, és a garnélahalászatban szűrőhálót alkalmaznak.
            
            
               3c. cikk
                  A 4-es típusú területekre vonatkozó halászati tilalmak
            
            
            
               (1)A 4-es típusú területeken tilos a tengerfenékkel érintkező halászeszközzel végzett bármilyen halászati tevékenységet folytatni.
            
            
               (2)
                     A tengerfenékre gyakorolt hatást csökkentő alternatív halászeszközök tesztelése tudományos kutatási projektekhez kapcsolódó egyedi engedélyezési eljárás keretében engedélyezhető.
            
            
               (3)Az (1) bekezdéstől eltérve a [e módosító rendelet hatálybalépésének időpontja, amelyet a Kiadóhivatal illeszt be]-án/-én használatban lévő, tengerfenékkel érintkező halászeszközök használata 4-es típusú területeken az említett időponttól számított hároméves átmeneti időszakra engedélyezhető.
            
            
         
         
            
               3d. cikk
                  Az 5-ös típusú területekre vonatkozó halászati tilalmak
            
            
            
               Az 5-ös típusú területeken a dán kerítőháló kivételével tilos a tengerfenékkel érintkező halászeszközzel végzett bármilyen halászati tevékenységet folytatni. 
            
            
               3e. cikk
                  A 6-os típusú területekre vonatkozó halászati tilalmak
            
            
            
               (1)
                     A 6-os típusú területeken a dán kerítőháló kivételével tilos a tengerfenékkel érintkező halászeszközzel végzett bármilyen halászati tevékenységet folytatni. 
            
            
               (2)
                     A tengerfenékre gyakorolt hatást csökkentő alternatív halászeszközök tesztelése tudományos kutatási projektekhez kapcsolódó egyedi engedélyezési eljárás keretében engedélyezhető.
            
            
               (3)
                     Az (1) bekezdéstől eltérve a [e módosító rendelet hatálybalépésének időpontja, amelyet a Kiadóhivatal illeszt be]-án/-én használatban lévő, tengerfenékkel érintkező halászeszközök használata 6-os típusú területeken az említett időponttól számított hároméves átmeneti időszakra engedélyezhető.”
            
            
            
               3.A 6. cikk (1) és (3) bekezdésében a „3. és 4. cikkben” kifejezés helyébe a „3., 3a. és 4. cikkben” kifejezés lép.
            
            
            
               4.A III. melléklet számozása VII. mellékletre változik.
            
            
            
               5.A szöveg III., IV., V. és VI. mellékletként az e rendelet mellékletében szereplő szöveggel egészül ki.
            
            
            
               2. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
            
               Kelt Brüsszelben, -án/-én. 2018.3.2.
            
         
         
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22–61. o.). 
               
               
                  
                     (2)
                  
                        A Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről.
               
               
                  
                     (3)
                  
                        Az Európai Parlament és a Tanács 2009/147/EK irányelve (2009. november 30.) a vadon élő madarak védelméről (HL L 20., 2010.1.26., 7. o.). 
               
               
                  
                     (4)
                  
                        HL L 164., 2008.6.25., 19. o.
               
               
                  
                     (5)
                  
                        HL L 19., 2017.1.25., 10. o.
               
               
                  
                     (6)
                  
                        Le moniteur belge, 28-03-2014, numéro :   2014024098, page : 26936, Arrêté royal du 20 mars 2014 relatif à l'établissement du plan d'aménagement des espaces marins
               
               
                  
                     (7)
                  
                        
                  
                     http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
                  
               
               
                  
                     (8)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (9)
                  
                        
                  
                     HL L 354., 2013.12.28., 22. o.
                  
               
               
                  
                     (10)
                  
                        A Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről.
               
               
                  
                     (11)
                  
                        HL L 164., 2008.6.25., 19. o.
               
               
                  
                     (12)
                  
                        Az Európai Parlament és a Tanács 2009/147/EK irányelve (2009. november 30.) a vadon élő madarak védelméről (HL L 20., 2010.1.26., 7. o.).
               
               
                  
                     (13)
                  
                        HL L 19., 2017.1.25., 10. o.
               
               
                  
                     (14)
                  
                        http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
               
               
                  
                     (15)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (16)
                  
                        A Bizottság 404/2011/EU végrehajtási rendelete (2011. április 8.) a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról (HL L 112., 2011.4.30., 1. o.).
               
            
      
    ---documentbreak--- 
      
         
         
            
               MELLÉKLET
            
            
               III. MELLÉKLET
            
            
            
               A 3-as típusú területek koordinátái
            
            
                     
                        Pont
                     
                  
                  
                     
                        Északi szélesség
                     
                  
                  
                     
                        Keleti hosszúság
                     
                  
               
                     
                        1°
                     
                  
                  
                     
                        51°09469’
                     
                  
                  
                     
                        2°54140’  
                     
                  
               
                     
                        2°
                     
                  
                  
                     
                        51°14990’
                     
                  
                  
                     
                        2°49385’  
                     
                  
               
                     
                        3°
                     
                  
                  
                     
                        51°22609’
                     
                  
                  
                     
                        2°70173’  
                     
                  
               
                     
                        4°
                     
                  
                  
                     
                        51°17053’
                     
                  
                  
                     
                        2°75699’ 
                     
                  
               
            
            
               IV. MELLÉKLET
            
            
            
               A 4-es típusú területek koordinátái
            
            
                     
                        Pont
                     
                  
                  
                     
                        Északi szélesség
                     
                  
                  
                     
                        Keleti hosszúság
                     
                  
               
                     
                        1°
                     
                  
                  
                     
                        51°22179’
                     
                  
                  
                     
                        2°72067’
                     
                  
               
                     
                        2°
                     
                  
                  
                     
                        51°26197’
                     
                  
                  
                     
                        2°68164’ 
                     
                  
               
                     
                        3°
                     
                  
                  
                     
                        51°31412’
                     
                  
                  
                     
                        2°82199’ 
                     
                  
               
                     
                        4°
                     
                  
                  
                     
                        51°27949’
                     
                  
                  
                     
                        2°87263’
                     
                  
               
            
            
               V. MELLÉKLET
            
            
            
               Az 5-ös típusú területek koordinátái
            
            
                     
                        Pont
                     
                  
                  
                     
                        Északi szélesség
                     
                  
                  
                     
                        Keleti hosszúság
                     
                  
               
                     
                        1°
                     
                  
                  
                     
                        51°42224’
                     
                  
                  
                     
                        2°58086’
                     
                  
               
                     
                        2°
                     
                  
                  
                     
                        51°45833’
                     
                  
                  
                     
                        2°52708’
                     
                  
               
                     
                        3°
                     
                  
                  
                     
                        51°48834’
                     
                  
                  
                     
                        2°45091’
                     
                  
               
                     
                        4°
                     
                  
                  
                     
                        51°51663’
                     
                  
                  
                     
                        2°48007’  
                     
                  
               
                     
                        5°
                     
                  
                  
                     
                        51°48100’
                     
                  
                  
                     
                        2°57800’
                     
                  
               
                     
                        6°
                     
                  
                  
                     
                        51°44485’ 
                     
                  
                  
                     
                        2°63069’
                     
                  
               
            
         
         
            
               VI. MELLÉKLET
            
            
            
               A 6-os típusú területek koordinátái
            
            
                     
                        Pont
                     
                  
                  
                     
                        Északi szélesség
                     
                  
                  
                     
                        Keleti hosszúság
                     
                  
               
                     
                        1°
                     
                  
                  
                     
                        51°39540’ 
                     
                  
                  
                     
                        2°51862’
                     
                  
               
                     
                        2°
                     
                  
                  
                     
                        51°42010’ 
                     
                  
                  
                     
                        2°49147’
                     
                  
               
                     
                        3°
                     
                  
                  
                     
                        51°44974’ 
                     
                  
                  
                     
                        2°41779’
                     
                  
               
                     
                        4°
                     
                  
                  
                     
                        51°48821’ 
                     
                  
                  
                     
                        2°45186’
                     
                  
               
                     
                        5°
                     
                  
                  
                     
                        51°45833’ 
                     
                  
                  
                     
                        2°52708’
                     
                  
               
                     
                        6°
                     
                  
                  
                     
                        51°42224’ 
                     
                  
                  
                     
                        2°58086’